
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2017 M. BIRŽELIO 21 D. NUTARIMO NR. 496 „DĖL LIETUVOS RESPUBLIKOS DARBO KODEKSO ĮGYVENDINIMO“ PAKEITIMO

2023 m. lapkričio 15 d. Nr. 878
Vilnius


Lietuvos Respublikos Vyriausybė nutaria:
Pakeisti  Darbo laiko ir poilsio laiko ypatumų ekonominės veiklos srityse aprašą, patvirtintą Lietuvos Respublikos Vyriausybės 2017 m. birželio 21 d. nutarimu Nr. 496 „Dėl Lietuvos Respublikos darbo kodekso įgyvendinimo“:
1.	Pakeisti 7 punktą ir jį išdėstyti taip:
„7. Darbo ir poilsio laiko ypatumai kelių transporto įmonėse parengti vadovaujantis 2002 m. kovo 11 d. Europos Parlamento ir Tarybos direktyva 2002/15/EB dėl asmenų, kurie verčiasi mobiliąja kelių transporto veikla, darbo laiko organizavimo ir taikomi mobiliesiems kelių transporto darbuotojams, dirbantiems Europos Sąjungos valstybėse narėse įsteigtose įmonėse, dalyvaujančiose 2006 m. kovo 15 d. Europos Parlamento ir Tarybos reglamente (EB) Nr. 561/2006 dėl tam tikrų su kelių transportu susijusių socialinių teisės aktų suderinimo, iš dalies keičiančiame Tarybos reglamentus (EEB) Nr. 3821/85 ir (EB) Nr. 2135/98 ir panaikinančiame Reglamentą (EEB) Nr. 3820/85, arba, kai reglamentas (EB) Nr. 561/2006 netaikomas, 1970 m. liepos 1 d. Europos šalių susitarime dėl kelių transporto priemonių ekipažų, važiuojančių tarptautiniais maršrutais, darbo (AETR) (toliau – AETR susitarimas) apibrėžtoje kelių transporto veikloje. Šio skyriaus reikalavimai papildo reglamento (EB) Nr. 561/2006, prireikus – ir AETR susitarimo nuostatas, taip pat yra taikomi kelių transporto priemonių, kurioms pagal reglamento (EB) Nr. 561/2006 3 straipsnį šis reglamentas nėra taikomas, ir kelių transporto priemonių, kurioms pagal reglamento (EB) Nr. 561/2006 13 straipsnio 1 dalies a–d ir f–r punktus Lietuvos Respublikoje yra taikomos išimtys dėl vairavimo trukmės, pertraukų ir poilsio laikotarpių, vairuotojams.“
2.	Pakeisti 18 punkto pirmąją pastraipą ir ją išdėstyti taip:
„18. Kelių transporto priemonių, išskyrus tas, kurioms pagal reglamento (EB) Nr. 561/2006 3 straipsnį šis reglamentas nėra taikomas, ir tas, kurioms pagal reglamento (EB) Nr. 561/2006 13 straipsnio 1 dalies a–d ir f–r punktus Lietuvos Respublikoje yra taikomos išimtys dėl vairavimo trukmės, pertraukų ir poilsio laikotarpių, vairuotojų darbo laiko apskaitai turi būti naudojama viena iš šių priemonių:“. 
3.	Pakeisti 19 punktą ir jį išdėstyti taip:
„19. Darbdaviai privalo užtikrinti, kad kelių transporto priemonių, kurioms pagal reglamento (EB) Nr. 561/2006 3 straipsnį šis reglamentas nėra taikomas, ir kelių transporto priemonių, kurioms pagal reglamento (EB) Nr. 561/2006 13 straipsnio 1 dalies a–d ir f–r punktus Lietuvos Respublikoje yra taikomos išimtys dėl vairavimo trukmės, pertraukų ir poilsio laikotarpių, vairuotojai vairuojamoje transporto priemonėje turėtų savo darbo (pamainų) grafiko egzempliorių, kuriame būtų reglamento (EB) Nr. 561/2006 16 straipsnio 2 ir 3 dalyse nurodyta privaloma informacija.“

